stanford-oval/wikipedia huggingface dataset:
โรงเรียนราชวินิต
เหตุการณ์

วันที่ 14 กันยายน พ.ศ. 2515 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนิน มาทรงประกอบพิธี เปิดอาคารเรียนหลังที่ 3 และพระราชทานทุนแก่นักเรียนที่เรียนดี
วันที่ 15 กันยายน พ.ศ. 2517 พระบาทสมเด็จพระวชิรเกล้าเจ้าอยู่หัว ครั้นทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทน พระบาทสมเด็จพระเจ้าอยู่หัว รัชกาลที่ 9 มาทรงประกอบพิธี เปิดอาคารเรียนหลังที่ 4
วันที่ 25 กรกฎาคม พ.ศ. 2531 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์มาทรงเปิดอาคารเรียนหลังที่ 5, 6 และสระว่ายน้ำ
วันที่ 2 กันยายน พ.ศ. 2534 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์มาทรงเปิดอาคารเรียนหลังที่ 9
วันที่ 27 ธันวาคม พ.ศ. 2536 สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงเปิดห้องสมุดเฉลิมพระเกียรติ เนื่องในโอกาสที่พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงเจริญพระชันษา 3 รอบ
ทำเนียบผู้อำนวยการโรงเรียนราชวินิต

คุณหญิงพวงรัตน วิเวกานนท์ (2509 - 2535)
นายชัยยุทธ บุณย์สวัสดิ์ (2536 - 2546)
นางเพ็ญพรรณ ยูวะเวส (2546 - 2549)
นางแสงระวี วาจาวุทธ (2549 - 2557)
นายบัณฑิต พัดเย็น (2557 - 2560)
ดร.สุพรรัตน์ สัตตธนชัยภัทร (2560 - 30 กันยายน 2565)
ดร.ปรพล แก้วชาติ (2565 - ปัจจุบัน)
สถานที่ที่อยู่ใกล้เคียง

พระราชวังดุสิต
สวนอัมพร
พระที่นั่งอนันตสมาคม
มหาวิทยาลัยราชภัฏสวนสุนันทา
หอสมุดแห่งชาติ
พระที่นั่งวิมานเมฆ
ลานพระบรมรูปทรงม้า
มหาวิทยาลัยราชภัฏสวนสุนันทา ศูนย์การศึกษาจังหวัดระนอง

| --- | --- |
คติพจน์: ศูนย์การศึกษาวิจัยด้านสุขภาพการท่องเที่ยวและการโรงแรมและที่พำนักระยะยาว ณ อุทยานแห่งชาติน้ำตกหงาว จังหวัดระนอง สนับสนุนภารกิจของมหาวิทยาลัยราชภัฏสวนสุนันทา มหาวิทยาลัยคุณภาพชั้นนำ เพื่อปวงชน
ประเภท: วิทยาเขต
สถาปนา: 9 กรกฎาคม พ.ศ. 2555
ที่ตั้ง: ศูนย์การศึกษาจังหวัดระนอง  เลขที่ 99 หมู่ 1 ถนนเพชรเกษม ตำบลหงาว อำเภอเมืองระนอง จังหวัดระนอง 85000  
สี:    สีน้ำเงิน–สีชมพู
เว็บไซต์: www.ranong.ssru.ac.th
มหาวิทยาลัยราชภัฏสวนสุนันทา ศูนย์การศึกษาจังหวัดระนอง (อังกฤษ: Suan Sunandha Rajabhat University, Ranong Campus) เป็นวิทยาเขตในสังกัดมหาวิทยาลัยราชภัฏสวนสุนันทา เป้าหมายเพื่อเป็นศูนย์การศึกษาวิจัยและพัฒนาวิชาการด้าน สุขภาพการท่องเที่ยวและการโรงแรมและที่พำนักระยะยาว สปา สมุนไพร และเป็นที่ฝึกประสบการณ์วิชาชืพ และในอนาคตทางมหาวิทยาลัยจะพัฒนาศักยภาพสร้างเป็นโรงแรม รีสอร์ท การพำนักระยะยาว ที่มีการสปา สมุนไพร การพยาบาล การบำบัด การดูแลสุขภาพของผู้เข้าพำนักด้วย โดยเน้นจัดการเรียนการสอนในด้านอุตสาหกรรมการท่องเที่ยวและด้านโรงแรมและที่พัก พร้อมสาขาวิชาอื่น ๆด้วย ตั้งอยู่ที่บริเวณด้านหน้าอุทยานแห่งชาติน้ำตกหงาว ตำบลหงาว อำเภอเมืองระนอง จังหวัดระนอง
ประวัติมหาวิทยาลัย

มหาวิทยาลัยราชภัฏสวนสุนันทา ศูนย์การศึกษาจังหวัดระนอง แรกเริ่มก่อตั้งเมื่อวันที่ 9 กรกฎาคม พ.ศ. 2555 ซึ่งเกิดจากแผนพัฒนาเศรษฐกิจและการศึกษาฉบับที่ 10 ของรัฐบาล โดยมีนโยบายและแผนยุทธศาสตร์ที่สำคัญอย่างหนึ่งคือ การส่งเสริมและพัฒนาด้านการสร้างความเข้มแข็งให้แก่ชุมชน สังคม และท้องถิ่น การพัฒนาภูมิปัญญาไทยสู่สากล การดูแล และรักษาสุขภาพอนามัยของประชามชนและชุมชนตลอดจนส่งเสริมการท่องเที่ยว นอกจากนี้ การท่องเที่ยวแห่งประเทศไทยและหน่วยงานภาคเอกชนกำลังพัฒนาโครงการให้ผู้สูงอายุจากต่างประเทศเข้ามาพักอาศัยในประเทศไทย ทั้งในระยะสั้นและระยะยาว นากจากนี้งานวิจัยของจุฬาลงกรณ์มหาวิทยาลัย พบว่าอายุไขของผู้ชายและผู้หญิงในไทยสูงขึ้นโดยเฉลี่ย 70–75 ปี ซึ่งในการนี้จำเป็นจะต้องพัฒนาบุคลากรที่มีความรู้ ทักษะและประสบการณ์ในด้านดังกล่าวเพื่อจะรองรับความต้องการในธุรกิจและอุตสาหกรรมประเภทนี้ต่อไป
มหาวิทยาลัยราชภัฏสวนสุนันทา จึงได้จัดทำโครงการจัดตั้ง "ศูนย์การศึกษาและวิจัยสุขชีวศาสตร์สุขภาพ" ขึ้น เพื่อตอบสนองนโยบายเป้าหมาย ยุทธศาสตร์ และพันธกิจของมหาวิทยาลัยในการยกคุณภาพมาตรฐานชุมชน และท้องถิ่นของประเทศพร้อมทั้งมหาวิทยาลัยมีความพร้อมและประสบการณ์ในการเรียนการสอนกลุ่มสาขาวิทยาศาสตร์ประยุกต์ สาขาวิทยาศาสตร์สุขภาพ (ผู้สูงอายุ และเด็กเล็ก) สาขาการแพทย์แผนไทยประยุกต์ เทคโนชีวภาพ คหกรรมศาสตร์ อุตสาหกรรมอาหารและการบริการ การโรงแรมและการท่องเที่ยวมานาน พร้อมทั้งจะเปิดการเรียนการสอนสาขาพยาบาลศาสตร์ขึ้นในขณะนั้น นอกจากการจัดการเรียนการสอนแล้ว มหาวิทยาลัยจำเป็นต้องทำการวิจัยและพัฒนาในสาขาวิชาวิทยาศาสตร์ประยุกต์ไปพร้อม ๆ กัน โดยเฉพาะการพัฒนาภูมิปัญญาไทยสู่มาตรฐานสากล ทั้งด้านสาขาวิทยาศาสตร์สุขภาพ การพยาบาล การแพทย์แผนไทยประยุกต์ น้ำอบและสมุนไพร สะปาชาววัง น้ำแร่ และอาหารไทย เป็นต้น
ศูนย์การศึกษาจังหวัดระนองจะเป็นการบริการทั้งด้านการดูแลและรักษาสุขภาพแผนไทยประยุกต์ สะปาชาววัง การดูแลสุขภาพผู้สูงอายุแล้ว ยังจะให้เป็นแหล่งฝึกปฏิบัติการของการเรียนการสอนและการฝึกประสบการณ์วิชาชีพในสาขาดังกล่าว ให้แก่อาจารย์และนักศึกษาของมหาวิทยาลัย และยังเป็นการส่งเสริมและตอบสนองตอบ
หลักสูตรที่ทำการเรียนการสอน

มหาวิทยาลัยราชภัฏสวนสุนันทา ศูนย์การศึกษาจังหวัดระนอง  ปัจจุบันเปิดทำการสอน 3 หลักสูตร ได้แก่
คณะมนุษยศาสตร์และสังคมศาสตร์ (อยู่ในกำกับศูนย์กลาง)
หลักสูตรรัฐศาสตรบัณฑิต (ร.บ.)
สาขาวิชารัฐศาสตร์ (การเมืองการปกครอง)
วิทยาลัยนวัตกรรมและการจัดการ (อยู่ในกำกับศูนย์กลาง)
หลักสูตรศิลปศาสตรบัณฑิต (ศศ.บ.)
สาขาวิชาการจัดการอุตสาหกรรมท่องเที่ยวและบริการ
วิทยาลัยโลจิสติกส์และซัพพลายเชน (อยู่ในกำกับศูนย์กลาง)
หลักสูตรบริหารธุรกิจบัณฑิต (บธ.บ.)
สาขาวิชาการจัดการโลจิสติกส์
แหล่งข้อมูลอื่น

มหาวิทยาลัยราชภัฏสวนสุนันทา
มหาวิทยาลัยราชภัฏสวนสุนันทา ศูนย์การศึกษาจังหวัดระนอง[ลิงก์เสีย]
| ด ค กหน่วยงานในมหาวิทยาลัยราชภัฏสวนสุนันทา |
| --- | --- |
คณะ/วิทยาลัย: คณะครุศาสตร์ • คณะมนุษยศาสตร์และสังคมศาสตร์ • คณะวิทยาการจัดการ • คณะศิลปกรรมศาสตร์ • คณะวิทยาศาสตร์และเทคโนโลยี • คณะวิศวกรรมศาสตร์และเทคโนโลยีอุตสาหกรรม • วิทยาลัยพยาบาลและสุขภาพ • วิทยาลัยสหเวชศาสตร์ • วิทยาลัยโลจิสติกส์และซัพพลายเชน • วิทยาลัยสถาปัตยกรรมศาสตร์ • วิทยาลัยนวัตกรรมและการจัดการ • วิทยาลัยการภาพยนตร์ ศิลปะการแสดงและสื่อใหม่ • วิทยาลัยนานาชาติ • บัณฑิตวิทยาลัย
วิทยาเขต/ศูนย์: นครปฐม • ระนอง • สมุทรสงคราม • อุดรธานี •  สุพรรณบุรี •  เชียงราย(โครงการจัดตั้ง)
อื่น ๆ: คณะนิเทศศาสตร์(โครงการจัดตั้ง)
หมวดหมู่ • โครงการ • สถานีย่อย
แม่แบบ:สถาบันอุดมศึกษาในจังหวัดระนอง
โรงเรียนฤทัยทิพย์

| โรงเรียนฤทัยทิพย์คริสเตียน |
| --- | --- |
Ruthaitip School

ที่ตั้ง
7 หมู่ที่ 18 ตำบลบ้านกลาง อำเภอหล่มสัก จังหวัดเพชรบูรณ์ 67110 ประเทศไทย 
พิกัด: 16°36′36″N 101°17′09″E﻿ / ﻿16.6099645°N 101.2857479°E﻿ / 16.6099645; 101.2857479
ข้อมูล
ชื่ออื่น: ฤ.ท.  RT
ประเภท: โรงเรียนเอกชน โรงเรียนเอกชนประเภทสงเคราะห์
คติพจน์: ความรู้ คู่ ความดี   เรียนดี มารยาทเด่น เน้นคุณธรรม นำสู่ชุมชน   
สถาปนา: ไม่ทราบ
ผู้ก่อตั้ง: ศจ.นิรุทธิ์ จันทร์ก้อน
หน่วยงานกำกับ: สำนักงานคณะกรรมการส่งเสริมการศึกษาเอกชน สำนักงานเขตพื้นที่การศึกษาประถมศึกษาเพชรบูรณ์ เขต 2 สำนักงานคณะกรรมการส่งเสริมการศึกษาเอกชน กระทรวงศึกษาธิการ
รหัส: 1067101001
ผู้อำนวยการ: นางอัญธิญา ดำรงแดน
ระดับปีที่จัดการศึกษา: ระดับชั้นก่อนปฐมวัย, ระดับปฐมวัย, ระดับประถมศึกษา, ระดับมัธยมศึกษาตอนต้น/ปลาย
สี:     สีเขียว-ชมพู
เพลง: มาร์ชฤทัยทิพย์
ดอกไม้: ดอกหางนกยุง
เว็บไซต์: http://ruthaitip.thaischool1.in.th/
โรงเรียนฤทัยทิพย์คริสเตียน (อักษรย่อ: ฤ.ท. , RT) เป็นโรงเรียนเอกชน เมื่อแรกก่อตั้งเป็นโรงเรียนศึกษาสงเคราะห์ และเป็นคริสตจักรเพื่อนมัสการพระเจ้า โดยปัจจุบันเป็นโรงเรียนสหศึกษา จึงเป็นที่รู้จักของชาวเพชรบูรณ์และถูกเรียกอย่างแพร่หลายว่าเป็น "โรงเรียนกระโปรงแดง" และเป็นโรงเรียนเอกชนของจังหวัดเพชรบูรณ์ ก่อตั้งในปี พ.ศ. - ปัจจุบันมีอายุ - ปี สำนักงานเขตพื้นที่การศึกษาประถมศึกษาเพชรบูรณ์ เขต 2 สำนักงานคณะกรรมการส่งเสริมการศึกษาเอกชน กระทรวงศึกษาธิการ ปัจจุบันตั้งอยู่เลขที่7 หมู่ที่18 ตำบลบ้านกลาง อำเภอหล่มสัก จังหวัดเพชรบูรณ์ 67110 ประเทศไทย รหัสสถานศึกษา 116700018
สัญลักษณ์ประจำโรงเรียน

ปรัชญาประจำโรงเรียน: "ความรู้ คู่ ความดี"
คำขวัญประจำโรงเรียน: "เรียนดี มารยาทเด่น เน้นคุณธรรม นำสู่ชุมชน"
สีประจำโรงเรียน: "เขียว-ชมพู"
ตราประจำโรงเรียน: ตราประจำโรงเรียนเป็นรูปหนังสือ  ตอนบนของหนังสือมีหัวใจอยู่ตรงกลางและมีรูปไม้กางเขนอยู่ข้างในหัวใจ ด้านข้างเป็นรูปเปลวไฟทั้งสองด้าน
ดอกไม้ประจำโรงเรียน: ดอกหางนกยุง
เพลงประจำโรงเรียน: มาร์ชฤทัยทิพย์
ประวัติโรงเรียน

โรงเรียนฤทัยทิพย์ จังหวัดเพชรบูรณ์ ในอดีตเป็นคริสตจักรร่วมนิมิตบ้านกลาง ก่อตั้งขึ้นเมื่อปี พ.ศ. - โดยศจ.นิรุทธิ์ จันทร์ก้อน ประธานองค์กรคริสตจักรร่วมนิมิต ที่บริเวณทุ่งนา ริมถนนบ้านกลาง-ช้างตะลูด ตำบลบ้านกลาง อำเภอหล่มสัก จังหวัดเพชรบูรณ์ ซึ่งกระทรวงธรรมการ (กระทรวงศึกษาธิการในปัจจุบัน) ได้แต่งตั้งให้นาง เฉลียง รักซ้อน มาดำรงตำแหน่งครูใหญ่คนแรก ดำรงตำแหน่งตั้งแต่ พ.ศ.  - ในระยะแรกเปิดสอนในระดับประถมศึกษา ต่อมาได้เริ่มเปิดสอนระดับชั้นมัธยมศึกษาตอนต้นในปี พ.ศ. - และมัธยมศึกษาตอนปลายในปี พ.ศ. - ในปี พ.ศ. - ต่อมาได้แต่งตั้งนาง สิรินทรา ศรีป้อ เป็นผู้อำนวยการคนแรก ดำรงตำแหน่งตั้งแต่ พ.ศ. 2558 ปัจจุบัน นางอัญธิญา ดำรงแดน  เป็นผู้อำนวยการคนปัจจุบัน
ในปี พ.ศ. 2567 โรงเรียนฤทัยทิพย์ ได้เปลี่ยนชื่อเป็นโรงเรียนฤทัยทิพย์คริสเตียน
รายนามผู้บริหาร

| ลำดับ | ชื่อผู้บริหาร | ปีที่ดำรงตำแหน่ง (พ> ศ.) |
| --- | --- | --- |
| 1 | - | 2544 – 2547 |
| 2 | นาง สิรินทรา ศรีป้อ | 2550 - 2557 |
| 3 | นางอัญธิญา ดำรงแดน | 2558 – ปัจจุบัน |
กิจกรรม-ประเพณี

วันปฐมนิเทศ
วันไหว้ครู
วันแนะนำกิจกรรม
วันสุนทรภู่
วันแม่แห่งชาติ
กิจกรรมการเลือกตั้งประธานนักเรียน
วันคริสต์มาส
ลูกเสือ-เนตรนารี
กีฬาสี
วันแห่งความสำเร็จ
วันบัณฑิตน้อย
ชุมนุมและกิจกรรมของ โรงเรียนฤทัยทิพย์

ชุมนุมและกิจกรรมของ โรงเรียนฤทัยทิพย์ ได้มีประวัติมายาวนาน โดยประกอบด้วย ชุมนุมมากมายที่เกิดขึ้นจากการรวมกลุ่มของเด็กนักเรียน ด้วยความสมัครใจของตัวนักเรียนเอง และเป็นต้นแบบ ของกิจกรรม ให้กับโรงเรียนอื่นๆ อีกมากมาย
เช่น ชุมนุมรากฐานการดำเนินชีวิต ชุมนุมวงดุริยางค์ ชุมนุมภาษาไทย ชุมนุมประชาสัมพันธ์ เป็นต้น
อาคารสำคัญในโรงเรียน

ห้องธุรการ เป็นห้องธุรการของโรงเรียน ใช้เป็นสถานที่ติดต่อราชการการต่างๆ ของโรงเรียน
อาคารพระวาทะ ที่สร้างปี พ.ศ. 2542
ศาลาไทย เป็นสถานที่พักผ่อนของนักเรียน เป็นสนามกว้าง มีต้นไม้ร่มเย็น และศาลาไทยสำหรับใช้ในการอ่านหนังสือ และพักผ่อนในตอนกลางวัน
ห้องโสตฯ
คริสตจักรร่วมนิมิตร
แหล่งข้อมูลอื่น

โรงเรียนฤทัยทิพย์ เก็บถาวร 2016-03-05 ที่ เวย์แบ็กแมชชีน
แฟนเพจโรงเรียน
แฟนเพจสมาคมศิษย์เก่าฤทัยทิพย์
แฟนเพจดาวเดือนฤทัยทิพย์
ห้องธุรการ
ศาลาไทย
เอริสลันดิ อัลบาเรซ

นักมวยชาวคิวบา
เอริสลันดิ อัลบาเรซ (สเปน: Erislandy Álvarez) เป็นนักมวยชาวคิวบา เขาเข้ารอบและเข้าแข่งขันในโอลิมปิกฤดูร้อน 2024
สงวน เล็กสกุล

| สงวน เล็กสกุล |
| --- | --- |


ผู้อำนวยการโรงเรียนเตรียมอุดมศึกษา
ดำรงตำแหน่ง พ.ศ. 2494 – 23 พฤศจิกายน พ.ศ. 2505
ก่อนหน้า: สนั่น สุมิตร
ถัดไป: สนั่น สุมิตร
 
ข้อมูลส่วนบุคคล
เกิด: 8 มกราคม พ.ศ. 2452 อำเภอบางคนที สมุทรสงคราม
เสียชีวิต: 23 พฤศจิกายน พ.ศ. 2505 (52 ปี) โรงพยาบาลจุฬาลงกรณ์

สงวน เล็กสกุล (8 มกราคม พ.ศ. 2452 - 23 พฤศจิกายน พ.ศ. 2505) หัวหน้าหมวดวิชาภาษาไทย โรงเรียนเตรียมอุดมศึกษา คนแรก และผู้อำนวยการโรงเรียนเตรียมอุดมศึกษาคนที่ 3
ประวัติ

นายสงวน เล็กสกุล เกิดเมื่อวันที่ 8 มกราคม พ.ศ. 2452 (หากนับตามสากล คือ พ.ศ. 2453) เป็นบุตรคนที่ 7 จาก 12 คน ของนายกรรณ และนางอิน เล็กสกุล ณ ตำบลบางนกแขวก อำเภอบางคนที จังหวัดสมุทรสงคราม
การศึกษา

ชั้นประถมศึกษาปีที่ 4 โรงเรียนแห่งหนึ่งใกล้บ้าน
โรงเรียนวัดบวรนิเวศ
ชั้นมัธยมศึกษาปีที่ 8 โรงเรียนสวนกุหลาบวิทยาลัย
พ.ศ. 2474 อนุปริญญาบัตรประโยคครูมัธยม (ป.ม) (ได้รับทุนของกระทรวงศึกษาธิการ)
พ.ศ. 2478 อักษรศาสตร์บัณฑิต จุฬาลงกรณ์มหาวิทยาลัย
พ.ศ. 2484 ธรรมศาสตร์บัณฑิต มหาวิทยาลัยธรรมศาสตร์
พ.ศ. 2494 รัฐศาสตร์บัณฑิต มหาวิทยาลัยธรรมศาสตร์
Certificate in Teaching Training, Office of Education; Department of Health, Education and Welfare, USA
Certificate of Merit จาก รัฐบาลสหรัฐอเมริกา
รับราชการ

17 พฤษภาคม พ.ศ. 2476 รับราชการตำแหน่งครูตรี โรงเรียนมัธยมหอวังแห่งจุฬาลงกรณมหาวิทยาลัย อายุได้ 24 ปี
18 พฤษภาคม พ.ศ. 2479 ได้เลื่อนตำแหน่งเป็นข้าราชการชั้นโท
พ.ศ. 2482 เป็นอาจารย์โท โรงเรียนเตรียมอุดมศึกษาแห่งจุฬาลงกรณมหาวิทยาลัย สอนวิชาภาษาไทยและหน้าที่พลเมืองศีลธรรม ในด้านการปกครองเป็นอาจารย์หัวหน้าตึก
ในสมัยสงครามมหาเอเชียบูรพาได้อพยพนักเรียนเตรียมอุดมศึกษาเพื่อหลบภัยสงครามไปยังจังหวัดต่าง ๆ โดยได้รับการแต่งตั้งให้เป็นผู้ช่วยผู้อำนวยการโรงเรียนเตรียมอุดมศึกษาภาคพายัพ จังหวัดเชียงใหม่ หลังจากสงครามสงบก็ย้ายกลับมากรุงเทพมหานคร ได้รับตำแหน่งเป็นผู้ช่วยผู้อำนวยการอีกครังหนึ่ง
10 พฤษภาคม พ.ศ. 2491 ได้เลื่อนตำแหน่งเป็นข้าราชการชั้นเอก
พ.ศ. 2492 เป็นผู้ช่วยผู้อำนวยการ โรงเรียนเตรียมอุดมศึกษา
พ.ศ. 2494 เป็นผู้อำนวยการ โรงเรียนเตรียมอุดมศึกษา
คณะกรรมการก่อตั้งโรงเรียนมัธยมสาธิตของโรงเรียนฝึกหัดครูมัธยมเตรียมอุดมศึกษา(ฝค.ต.อ.) (โรงเรียนสาธิตปทุมวัน ในปัจจุบัน)
พ.ศ. 2500 เป็นผู้อำนวยการ โรงเรียนเตรียมอุดมศึกษาสมุทรปราการ อีกตำแหน่งหนึ่ง โดยเป็นคณะกรรมการจัดตั้งโรงเรียน
พ.ศ. 2500 เป็นผู้อำนวยการ โรงเรียนเตรียมอุดมศึกษาสามพราน ซึ่งย้ายมาจากสมุทรปราการ (ปัจจุบัน คือ โรงเรียน ภ.ป.ร.ราชวิทยาลัย) และควบคุมฝ่ายวิชาการ โรงเรียนเตรียมอุดมศึกษาอรชร
8 ธันวาคม พ.ศ. 2502 ได้เลื่อนเป็นข้าราชการชั้นพิเศษ
ความดีความชอบ

เป็น อ.ก.พ. กรมวิสามัญศึกษา
เป็นกรรมการจัดการต้อนรับผู้แทนชาติต่าง ๆ ที่มาประชุมใหญ่ UNESCO ที่กรุงเทพฯ  ระหว่างวันที่ 26 พฤศจิกายน - 10 ธันวาคม พ.ศ. 2494
เป็นผู้แทนไปร่วมประชุม International Bureau of Education (IBE) ที่ กรุงเจนีวา ตั้งแต่วันที่ 4-14 กรกฎาคม พ.ศ. 2497
ครอบครัว

สมรสกับนางอารี เล็กสกุล มีบุตรธิดา 9 คน ชาย 5 คน หญิง 4 คน ได้แก่
นางสุลี  ยมาภัย อดีตรองหัวหน้าหมวดวิชาภาษาไทย โรงเรียนเตรียมอุดมศึกษา
นางสุดใจ ใสสุก ต.อ.18 หัวหน้าหมวดวิชาวิทยาศาสตร์ โรงเรียนเตรียมอุดมศึกษา คนที่ 11 (พ.ศ. 2539-พ.ศ. 2543)
น.ส.สุพร  เล็กสกุล
นายสิทธิ์  เล็กสกุล
นายศักดิ์  เล็กสกุล
นายรักษ์  เล็กสกุล
นายวุธ  เล็กสกุล
นายวิทย์  เล็กสกุล
พ.อ.หญิงสุดจิต เล็กสกุล
วาระสุดท้ายของชีวิต

ในวันศุกร์ที่ 23 พฤศจิกายน พ.ศ. 2505 หลังจากที่ท่านได้ไปตรวจดูแลความเรียบร้อยของสถานที่และสิ่งปลูกสร้างต่าง ๆ ซึ่งเตรียมไว้สำหรับงานแสดงศิลปหัตถกรรมนักเรียนประจำปี พ.ศ. 2505 ภายในโรงเรียนเตรียมอุดมศึกษาด้วยความเหน็ดเหนื่อย และประกอบกับสุขภาพที่ไม่ค่อยจะสมบูรณ์อันเนื่องมาจากโรคความดันโลหิตสูงและโรคหืดซึ่งเป็นอยู่แล้ว จึงทำให้ท่านล้มเจ็บลงอย่างกะทันหัน ท่านได้กลับไปบ้านประมาณเที่ยงเศษ เพื่อหาแพทย์ประจำตัวซึ่งมีสำนักงานอยู่ใกล้บ้าน แต่ไม่พบแพทย์ จึงพักผ่อนคอยอยู่ แต่ขณะที่นอนพักนั้น คงจะเนื่องจากเส้นโลหิตในสมองแตกขณะที่นอนอยู่จึงทำให้หมดความรู้สึก ในเวลา 13.30 น. ทางบ้านจึงได้รีบนำส่งโรงพยาบาลจุฬาลงกรณ์ แพทย์ได้พยายามช่วยเหลือ แต่สุดความสามารถ ท่านได้ถึงแก่กรรมในเวลา 17.15 น. ณ ตึกธนาคารกรุงเทพ หลังจากท่านกลับจากการปฏิบัติหน้าที่ราชการเพียง 4 ชั่วโมง 15 นาที
เครื่องราชอิสริยาภรณ์

พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2484 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2502 –  เหรียญจักรพรรดิมาลา (ร.จ.พ.)
ดูเพิ่ม

| ก่อนหน้า |  | สงวน เล็กสกุล |  | ถัดไป |
| --- | --- | --- | --- | --- |
| สนั่น สุมิตร |  | ผู้อำนวยการโรงเรียนเตรียมอุดมศึกษา  (พ.ศ. 2494 - พ.ศ. 2505) |  | สนั่น สุมิตร |
| ด ค กผู้อำนวยการโรงเรียนเตรียมอุดมศึกษา |
| --- | --- |
ปิ่น มาลากุล • สนั่น สุมิตร • สงวน เล็กสกุล • คุณหญิงบุญเลื่อน เครือตราชู • คุณหญิงสุชาดา ถิระวัฒน์ • คุณหญิงพรรณชื่น รื่นศิริ คุณหญิงพรรณี กาญจนวสิต • สมพงศ์ ธรรมอุปกรณ์ • อัศวิน วรรณวินเวศร์ • พรรณี เพ็งเนตร • พิศวาส ยุติธรรมดำรง • วิศรุต สนธิชัย • ปรเมษฐ์ โมลี • โสภณ กมล • วรรณดี นาคสุขปาน • บุณยพงศ์ โพธิวัฒน์ธนัต
วิ่งนำรัก

| วิ่งนำรัก |
| --- | --- |

ฮันกึล: 런 온
 
แนว: ดรามา สุขนาฏกรรม ชีวิต กีฬา
สร้างโดย: JTBC Drama Headquarters
บทประพันธ์: พัก ชี-ฮย็อน
กำกับโดย: อี แจ-ฮุน
แสดงนำ: อิม ซี-วัน ชิน เซ-คย็อง ชเว ซู-ย็อง คัง แท-โอ
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ความยาวตอน: 70 นาที
บริษัทผู้ผลิต: MAYS Entertainment Zium Content
ออกอากาศ
สถานีโทรทัศน์: เจทีบีซี
ออกอากาศ: 16 ธันวาคม ค.ศ. 2020 (2020-12-16) – 4 กุมภาพันธ์ ค.ศ. 2021 (2021-02-04)
วิ่งนำรัก (เกาหลี: 런 온, แปลตรงตัว 'Reon on') เป็นละครโทรทัศน์เกาหลีใต้ปี 2020 นำแสดงโดย อิม ซี-วัน, ชิน เซ-คย็อง, ชเว ซู-ย็อง และคัง แท-โอ ออกอากาศทางช่องเจทีบีซีตั้งแต่วันที่ 16 ธันวาคม ค.ศ. 2020 ถึง 4 กุมภาพันธ์ ค.ศ. 2021 และยังสตรีมได้ทั่วโลกทางเน็ตฟลิกซ์
เรื่องย่อ

วิ่งนำรัก บอกเล่าเรื่องราวความรักของ กี ซ็อน-กย็อม (อิม ซี-วัน) อดีตนักวิ่งระยะสั้นที่ทำงานเป็นเอเยนต์นักกีฬา และโอ มี-จู (ชิน เซ-คย็อง) นักแปลบทภาพยนตร์
นักแสดง > นักแสดงหลัก

อิม ซี-วัน รับบทเป็น กี ซ็อน-กย็อม
ชิน เซ-คย็อง รับบทเป็น โอ มี-จู
ชเว ซู-ย็อง รับบทเป็น ซอ ดัน-อา
คัง แท-โอ รับบทเป็น อี ย็อง-ฮวา
นักแสดง > นักแสดงสมทบ > ครอบครัวของ กี ซ็อน-กย็อม

พัก ย็อง-กยู รับบทเป็น กี จ็อง-โด
ชา ฮวา-ฮย็อน รับบทเป็น ยุก จี-อู
รยู ซุน-ย็อง รับบทเป็น กี อึน-บี
นักแสดง > นักแสดงสมทบ > ครอบครัวของซอ ดัน-อา

อี ฮวาง-อึย รับบทเป็น ซอ มย็อง-พิล พ่อของ ดัน-อา และประธานของซอ-มย็องกรุป
อี ชิน-กี รับบทเป็น ซอ มย็อง-มิน น้องชายต่างมารดาของดัน-อา เขาอายุน้อยกว่าเธอ แต่พ่อของพวกเขาได้ลงทะเบียนวันเกิดของดัน-อาหลังจากที่เขาเกิดแล้ว
ชเว แจ-ฮย็อน รับบทเป็น ซอ แท-อุง น้องชายต่างมารดาคนเล็กของดัน-อา เขาเป็นสมาชิกวงบอยแบนด์เค-ป็อปชื่อ AtoZ บ่งบอกว่าเขาไม่ได้เกิดที่เกาหลีและต้องเรียนภาษาเกาหลี
นักแสดง > นักแสดงสมทบ > นักวิ่ง

อี ช็อง-ฮา รับบทเป็น คิม อู-ชิก
พัก ซ็อง-จุน รับบทเป็น คว็อน ย็อง-อิล รุ่นพี่ของกี ซ็อน-กย็อม
พัก ซ็อง-ว็อน รับบทเป็น พัก กยู-ด็อก, ทำร้ายคิม อู-ชิก
นา จี-ฮุน รับบทเป็น คิม กี-บ็อม, ทำร้ายคิม อู-ชิก
ซอ จิน-ว็อน รับบทเป็น หัวหน้าโค้ชกรีฑา
นักแสดง > นักแสดงรับเชิญ

อี พง-รยุน รับบทเป็น พัก แม-อี เพื่อนร่วมห้องของโอ มี-จูที่ทำตัวเหมือนพี่สาวของเธอ
คิม ดง-ย็อง รับบทเป็น โก เย-จุน เพื่อนสนิทของย็อง-ฮวา ทำงานอยู่ในร้านกาแฟ
ซอ อึน-กย็อง รับบท ดง กย็อง ทำงานที่บริษัทดันเอเจนซี่ แม่ของเย-ชานและเย-จุน
ย็อน เจ-อุก รับบทเป็น จ็อง จี-ฮย็อน ผู้ช่วยของดัน-อาที่บริษัทดัน และอดีตอาจารย์สอนพิเศษของแท-อุง
แพ ยู-รัม รับบทเป็น ฮัน ซ็อก-ว็อน แฟนเก่าของมี-จู เขาเป็นผู้กำกับภาพยนตร์
ซอ จ็อง-ย็อน รับบทเป็น โค้ชพัง อดีตโค้ชกรีฑาของซ็อน-กย็อม
คิม ชี-อึน รับบทเป็น โก เย-ชาน น้องสาวของเย-จุน เธอชอบชกมวยและได้รับการสอนโดยย็อง-ฮวา
คิม เย-ว็อน รับบทเป็น ชเว แท-รี
นักแสดง > นักแสดงพิเศษ

พัก จู-ฮี รับบทเป็น โปรดิวเซอร์ ฮุยจิน (ตอนที่ 5, 7, 9 และ 16)
อี โด-ย็อบ รับบทเป็น สมาชิกคณะกรรมการกีฬา (ตอนที่ 6)
คิม ว็อน-แฮ รับบทเป็น บาร์เทนเดอร์ (ตอนที่ 8 และ 16)
คิม ซ็อน-โฮ รับบทเป็น คิม ซัง-โฮ (ตอนที่ 16)
การผลิต

การผลิตถูกหยุดหลายครั้งเนื่องจาก การระบาดทั่วของโควิด-19
ปีเตอร์ คาร์ล แฟเบอร์เช

ปีเตอร์ คาร์ล แฟเบอร์เช (Peter Carl Fabergé) ปี ค.ศ 1846 - 1928 หนึ่งในสุดยอดช่างทอง ช่างอัญมณีที่มีชื่อเสียงในยุคคริสต์ศตวรรษที่ 19-20   และยังเป็นผู้ออกแบบงานที่มีชื่อเสียงอย่างมาก งานของเขามีชื่อเสียงขจรขจายไปยังทั่วยุโรปและโลก รวมทั้งยังเป็นที่ต้องการแม้กระทั่งเหล่าบรรดาราชวงศ์ต่างๆในยุโรปในเวลานั้นด้วย
ชื่อเสียงของแฟเบอร์เชในอเมริกา

ชื่อของ ปีเตอร์ คาร์ล แฟเบอร์เชนั้นก็ได้รับการยกย่องให้เป็นสุดยอดของช่างอัญมณีในศตวรรษที่ 19 และชิ้นงานเก่าของแฟเบอร์เชนั้นก็ถูกประมูลขายกันในมูลค่าที่สูงมากในปัจจุบัน โดยผลงานไข่อีสเตอร์นั้นถูกทยอยขายโดยพรรคคอมมิวนิตส์ในช่วงทศวรรษที่30 ซึ่งในปัจจุบันผลงานส่วนใหญ่อยู่ในสหรัฐอเมริกา โดยเฉพาะคอลเลคชั่นของนักธุรกิจอเมริกา นายมัลคอม สตีเวนสัน ฟอบส์ (Malcolm Stevenson Forbes) ในนิวยอร์ก สหรัฐอเมริกา แต่ก็มีเหลืออยู่บ้างในมอสโก และมีการนำประมูลกลับมาโดยนักธุรกิจที่ร่ำรวยจากธุรกิจน้ำมันทีเอ็นเค (TNK) นายวิคเตอร์ เวคเซลเบิร์ก ที่ประมูลมาจากครอบครัวของฟอบส์ (Forbes) ถึง 9 ชิ้น โดยได้นำเก็บรักษาและจัดแสดงไว้ที่อาคารจัดแสดงเวคเซลเบิร์ก (Vekselberg) ในเซนต์ปีเตอร์เบิร์ก
ไข่แฟเบอร์เชในรัสเซีย

ไข่ในปัจจุบันเป็นสมบัติของราชวงศ์โรมานอฟที่ยังเหลือรอดอยู่ในสหพันธรัฐรัสเซียในปัจจุบัน ทั้งที่จัดแสดงในพิพิธภัณฑ์เครมลินอาร์มอร์รี่ (Armoury Museum) ในกรุงมอสโก และที่ประมูลกลับมาที่จัดแสดงในมูลนิธิของเวคเซลเบิร์ก (Vekselburg) รวมถึงส่วนจัดแสดงใน (The Link of Times-Collection Russia) ในเซนต์ปีเตอร์เบิร์กโดยจะกล่าวถึงสไตล์ความหมายที่มาวัสดุที่ใช้ในงานของแฟเบอร์เช โดยมีผลงานที่จัดแสดงในมอสโกและเซนต์ปีเตอร์เบิร์กดังนี้
งานไข่ราชสำนักโดยแฟเบอร์เชที่จัดแสดงในพิพิธภัณฑ์อาร์มอร์รี่ เครมลิน กรุงมอสโก
The Memory of Azov 1891
Madonna Lily  Egg 1899
The Trans-Siberian Railway 1900
Clover Leaf Egg1902
Uspensky Cathedral Egg 1904
Alexander Palace Egg 1908
Standart Egg 1909
Alexander III Equestrian 1910
Romanov Tercentenary Egg 1913
Steel Military Egg 1916
งานไข่ราชสำนักโดยแฟเบอร์เชที่จัดแสดงในมูลนิธิเวคเซลเบิร์ก The Link of Time-Collection Russia เซนต์ปีเตอร์เบิร์ก
Hen Egg 1885
Renaissance Egg 1894
Rosebud Egg 1895
Coronation Egg 1897
Lilies of The Valley Egg 1898
Cuckoo Clock 1900
Bay Tree Egg 1911
Fifteenth Aniversary Egg 1911
Cross of St. George Egg 1916
ตราแฟเบอร์เช
ไข่อัญมณีแฟเบอร์เช
เควิน ดีรมรัมย์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เควิน ดีรมรัมย์
วันเกิด:  11 กันยายน พ.ศ. 2540 (27 ปี)
สถานที่เกิด:  สต็อกโฮล์ม  สวีเดน
ส่วนสูง:  1.85 m (6 ft 1 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  การท่าเรือ
หมายเลข:  23
สโมสรอาชีพ*
| ปี |  ทีม |  ลงเล่น |  (ประตู) |
| 2017–2018 |  ราชบุรี มิตรผล |  25 |  (1) |
| 2018– |  การท่าเรือ เอฟซี |  94 |  (7) |
ทีมชาติ
| 2017 |  ทีมชาติไทย U23 |  4 |  (0) |
| 2017– |  ทีมชาติไทย |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เควิน ดีรมรัมย์ (สวีเดน: Kevin Deeromram ; เกิด 11 กันยายน 2540) ลูกครึ่งไทย-สวีเดน  ปัจจุบันลงเล่นให้กับ การท่าเรือ เอฟซี ในศึก ไทยลีก ในตำแหน่งกองหลัง และ ทีมชาติไทย
ชีวิตส่วนตัว

เควินเกิดที่กรุง สต็อกโฮล์ม เมืองหลวงของประเทศสวีเดนโดยมีคุณพ่อเป็นคนสวีเดน
ระดับสโมสร

เควินได้ผ่านการลงเล่นกับหลายสโมสรในลีกฟุตบอลยุโรปจนกระทั่งในฤดูกาล 2560 ซึ่งเขาได้ตัดสินใจย้ายมายังประเทศไทยเนื่องจากไม่สามารถหางานในประเทศสวีเดนได้ และได้เซ็นสัญญากับราชบุรี มิตรผล ในศึกไทยลีก โดยได้รับหมายเลขเสื้อ 23
ในเดือนกุมภาพันธ์ พ.ศ. 2561 เควินได้ย้ายมาร่วมทีมการท่าเรือ เอฟซี สโมสรชั้นนำในศึกโตโยต้า ไทยลีก โดยมีการเปิดตัวเควิน ดีรมรัมย์ แบ็กซ้ายลูกครึ่งไทย-สวีเดน ที่ย้ายมาจากราชบุรี มิตรผล เอฟซี
ก่อนหน้านี้ เควินเคยได้รับความสนใจจากสโมสรการท่าเรือ เอฟซี ในช่วงก่อนเปิดฤดูกาล 2017 แต่เขาได้ตัดสินใจเลือกเซ็นสัญญากับราชบุรี มิตรผล เอฟซี และสามารถทำผลงานได้อย่างน่าประทับใจ ด้วยการลงสนามในลีก 28 นัด ยิง 1 ประตู และจ่าย 8 แอสซิสต์
การย้ายตัวของเควินเกิดขึ้นในวันสุดท้ายของตลาดซื้อขายนักเตะในศึกโตโยต้า ไทยลีก 2018 ซึ่งการท่าเรือ เอฟซีได้ทำการปิดดีลในวันที่ 5 กุมภาพันธ์ ณ สนามแพท สเตเดียม
ค่าตัวของเควินในครั้งนี้มีมูลค่าประมาณ 40 ล้านบาท ซึ่งทำให้เขากลายเป็นนักเตะไทยที่มีค่าตัวแพงที่สุดตลอดกาลในขณะนั้น และขึ้นแท่นเป็นนักเตะที่มีค่าตัวสูงสุดเป็นอันดับ 2 ของลีกในทันที โดยเควินเลือกหมายเลข 97 ซึ่งเป็นหมายเลขที่มีที่มาจากปีเกิดของเขา (ค.ศ. 1997) เนื่องจากหมายเลข 23 ที่เคยใช้กับราชบุรี มิตรผล เอฟซี ถูกจองโดย ดราแกน บอสโควิชแล้ว
ระดับทีมชาติ

ในระดับเยาวชนเควินเคยลงเล่นให้กับ ทีมชาติสวีเดน รุ่นอายุไม่เกิน 14 และ 19 ปี
เกียรติประวัติ

ไทยเอฟเอคัพ: 2562
ประตูยอดเยี่ยมประจำเดือนของไทยลีก: ตุลาคม 2566
แหล่งข้อมูลอื่น

ข้อมูลของ เควิน ดีรมรัมย์ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลการท่าเรือ  |
| --- | --- |
 1 สมพร  3 อัซนาวี  4 ศุภนันท์  5 ปูโตร  6 เฉลิมศักดิ์  7 ปกรณ์  8 ธนบูรณ์  9 ณัฐวุฒิ  10 บดินทร์  14 ธีรศักดิ์  15 จตุรพัช  16 ชินวัฒน์  17 ฟานดี้  18 ปฐมพล  22 อามูริม  23 เควิน  26 ดูมบูยา  27 ธิติ  29 โมต้า  30 ชนินทร์  33 ชิมูระ  35 ฮันนี  36 วรวุฒิ  37 ชานุกูล  44 วรชิต  47 สิทธา  62 ชัยวัฒน์  88 ชยพิพัฒน์  89 พีรดนย์  99 ธนาสิทธิ์  หัวหน้าผู้ฝึกสอน: รังสรรค์
มหาวิทยาลัยราชภัฏสวนสุนันทา ศูนย์การศึกษาจังหวัดอุดรธานี

| --- | --- |
ชื่อย่อ: มร.สส.ศอด. / UDON SSRU
คติพจน์: มหาวิทยาลัยคุณภาพชั้นนำ เพื่อปวงชน (A Leading Quality University for All)
ประเภท: ศูนย์การศึกษา
สถาปนา: 10 พฤษภาคม พ.ศ. 2556 (11 ปี)
ผู้อำนวยการ: ผศ.ดร.ภัทรวิทย์ อยู่วัฒนะ
ที่ตั้ง: เลขที่ 707 หมู่ 3 ถนนเลี่ยงเมืองอุดรธานี–สามพร้าว ตำบลสามพร้าว อำเภอเมืองอุดรธานี จังหวัดอุดรธานี 41000
สี: ████ สีน้ำเงิน–สีชมพู
เว็บไซต์: www.udon.ssru.ac.th
มหาวิทยาลัยราชภัฏสวนสุนันทา ศูนย์การศึกษาจังหวัดอุดรธานี (อังกฤษ: Suan Sunandha Rajabhat University, Udon Thani Education Center) เป็นวิทยาเขตในสังกัดมหาวิทยาลัยราชภัฏสวนสุนันทา เริ่มเปิดทำการสอนเมื่อปี พ.ศ. 2557 ตั้งอยู่ที่ตำบลสามพร้าว อำเภอเมืองอุดรธานี จังหวัดอุดรธานี
หลักสูตรที่เปิดสอน

ศูนย์การศึกษาจังหวัดอุดรธานี ปัจจุบันเปิดทำการสอน 3 หลักสูตร ได้แก่
| 0 | 1 | 2 |
| --- | --- | --- |
หลักสูตรที่เปิดสอนในมหาวิทยาลัยราชภัฏสวนสุนันทา ศูนย์การศึกษาจังหวัดอุดรธานี
| หลักสูตร | สาขาวิชา | ระดับการศึกษา |
| 1.หลักสูตรบริหารธุรกิจบัณฑิต (บธ.บ.) | สาขาวิชาการจัดการโลจิสติกส์ | ปริญญาตรี |
| 2.หลักสูตรศิลปศาสตรบัณฑิต (ศศ.บ.) | สาขาวิชาการจัดการอุตสาหกรรมท่องเที่ยวและบริการ | ปริญญาตรี |
| 3.หลักสูตรบริหารธุรกิจบัณฑิต (บธ.บ.) | สาขาวิชาการจัดการการค้า (ความร่วมมือกับ บมจ. ซีพี ออลล์) | ปริญญาตรี |